รัฐบาลไทย-ข่าวทำเนียบรัฐบาล-กระทรวงวิทย์ฯ เปิดพิพิธภัณฑ์ธรรมชาติจัดการน้ำชุมชนตามแนวพระราชดำริ มรดกผืนป่าชายเลนตะวันออกและการบริหารจัดการ 3 น้ำ
วันจันทร์ที่ 6 พฤศจิกายน 2560
กระทรวงวิทย์ฯ เปิดพิพิธภัณฑ์ธรรมชาติจัดการน้ําชุมชนตามแนวพระราชดําริ มรดกผืนป่าชายเลนตะวันออกและการบริหารจัดการ 3 น้ํา
ดร.สุเมธ ตันติเวชกุล ประธานกรรมการมูลนิธิอุทกพัฒน์ ในพระบรมราชูปถัมภ์ เป็นประธานในพิธีเปิด “พิพิธภัณฑ์ธรรมชาติจัดการน้ําชุมชนตามแนวพระราชดําริ บ้านเปร็ดใน ตําบลห้วงน้ําขาว อําเภอเมือง จังหวัดตราด”
วันที่ 3 พฤศจิกายน 2560 / ดร.สุเมธตันติเวชกุลประธานกรรมการมูลนิธิอุทกพัฒน์ในพระบรมราชูปถัมภ์เป็นประธานในพิธีเปิด “พิพิธภัณฑ์ธรรมชาติจัดการน้ําชุมชนตามแนวพระราชดําริบ้านเปร็ดในตําบลห้วงน้ําขาวอําเภอเมืองจังหวัดตราด”โดยมี ดร.อรรชกา สีบุญเรืองรัฐมนตรีว่าการกระทรวงวิทยาศาสตร์และเทคโนโลยีคณะผู้บริหารและข้าราชการทั้งจากส่วนราชการในจังหวัดองค์กรปกครองส่วนท้องถิ่นและประชาชนในพื้นที่มาร่วมงานจํานวนมากโอกาสนี้รัฐมนตรีว่าการกระทรวงวิทยาศาสตร์และเทคโนโลยีได้กล่าวมอบนโยบายในการนําวิทยาศาสตร์ เทคโนโลยีและนวัตกรรมไปสนับสนุนการบริหารจัดการน้ําตามแนวพระราชดําริเพื่อพัฒนาคุณภาพชีวิต พัฒนาอาชีพและขยายผลไปสู่หมู่บ้านใกล้เคียง
ซึ่งตรงตามแผนการดําเนินงานสําคัญ ด้านยุทธศาสตร์กระทรวงวิทยาศาสตร์และเทคโนโลยี ปี 2561 เรื่องการผลักดันเทคโนโลยี เพื่อเศรษฐกิจ สังคม และสิ่งแวดล้อม ในด้านการบริหารจัดการทรัพยกร พัฒนาเกษตรกรด้วยวิทยาศาสตร์ เทคโนโลยีและนวัตกรรม
พิพิธภัณฑ์ธรรมชาติจัดการน้ําชุมชน ตามแนวพระราชดําริ บ้านเปร็ดใน เป็นแหล่งถ่ายทอดความรู้จากความสําเร็จของชุมชน ที่ได้น้อมนําแนวพระราชดําริ พระบาทสมเด็จพระปรมินทรมหาภูมิพลอดุลยเดช ในเรื่องการบริหารจัดการทรัพยากรน้ํา กรอบคิด ในเรื่องการพึ่งตนเอง การมีส่วนร่วมในการอนุรักษ์ฟื้นฟูป่าชายเลน และการบริหารจัดการน้ํา ทั้งน้ําเค็ม น้ําจืด น้ํากร่อย กรอบงาน ในเรื่องการนําวิทยาศาสตร์และเทคโนโลยีมาผนวกกับ ภูมิปัญญาท้องถิ่น พัฒนาการจัดการน้ําชุมชนและแก้ไขปัญหาการขาดแคลนน้ําจืดจนประสบผลสําเร็จ เป็นแบบอย่างให้ชุมชนอื่นได้มาศึกษาเรียนรู้ โดยใช้พื้นที่จริงของชุมชน อธิบายผ่านแผนที่และภาพความเปลี่ยนแปลง ให้เข้าใจง่าย และสามารถนําไปปรับใช้ได้อย่างเหมาะสม โดยมีจุดศึกษาดูงานในพื้นที่ 4 จุด ได้แก่ จุดศึกษาดูงานที่ 1 ป่าชายเลนบ้านเปร็ดใน มรดกผืนป่าตะวันออกมีพื้นที่กว่า 1,500 ไร่ มีความอุดมสมบูรณ์เป็นอันดับที่ 2 ของประเทศไทย จุดดูงานที่ 2 พิพิธภัณฑ์ธรรมชาติจัดการน้ําชุมชน ตามแนวพระราชดําริ โดยใช้ฝายกั้นน้ําจืดกับน้ําเค็มตามแนวพระราชดําริ จุดดูงานที่ 3 การบริหารจัดการ 3 น้ํา คือการดักน้ําจืด ดุลน้ํากร่อย ดันน้ําเค็ม และจุดดูงานที่ 4 เกษตรตามแนวทฤษฎีใหม่ ระบบการสํารองน้ําจืดด้วยนากุ้งร้างและร่องสวน
ชุมชนบ้านเปร็ดใน ตําบลห้วงน้ําขาว อําเภอเมือง จังหวัดตราด เป็นชุมชนที่มีระบบนิเวศป่าชายเลนอุดมสมบูรณ์เป็นอันดับสองของประเทศ ชุมชนส่วนใหญ่ประกอบอาชีพการเกษตร เดิมชุมชนบ้านเปร็ดในประสบปัญหาป่าชายเลนถูกทําลายเพราะการทํานากุ้ง ระบบนิเวศป่าชายเลนเสื่อมโทรม และปัญหาน้ําเค็มรุกเข้าพื้นที่สร้างความเสียหายให้กับพื้นที่การเกษตร ปริมาณน้ําจืดมีไม่เพียงพอต่อการอุปโภค บริโภค และการเกษตร ต่อมาในปี 2552 ชุมชนได้จัดตั้งคณะกรรมการกลุ่มบริหารจัดการน้ําบ้านเปร็ดใน เพื่อร่วมกันบริหารจัดการ 3 น้ํา คือ น้ําเค็ม น้ําจืด และน้ํากร่อย อย่างจริงจัง และ สถาบันสารสนเทศทรัพยากรน้ําและการเกษตร (องค์การมหาชน) หรือ สสนก. ได้คัดเลือกให้เป็นชุมชนบ้านเปร็ดใน เป็นชุมชนแม่ข่ายการจัดการน้ําชุมชนด้วยวิทยาศาสตร์และเทคโนโลยี และยังได้รับคัดเลือกจากกระทรวงวิทยาศาสตร์และเทคโนโลยีให้เป็นหมู่บ้านต้นแบบระดับแม่ข่ายในการนําวิทยาศาสตร์ เทคโนโลยี และนวัตกรรมไปใช้ประโยชน์ในการประกอบอาชีพ พัฒนาคุณภาพชีวิต และมีการขยายผลไปสู่หมู่บ้านใกล้เคียง ในปี พ.ศ. 2556